Splintvest

En splintvest er et beskyttelsesplagg mot splintvirkning fra artilleribeskytning.  De ble tatt i bruk av alliert bombeflymannskap under andre verdenskrig for å beskytte seg mot tysk luftvernbeskytning. Rustningen ble utviklet ved rustningsverkstedet til Metropolitan Museum of Art, og er beslektet med eldre tiders tekstilrustning. Naturfibrene er erstattet av syntetiske fibre som ballistisk nylon og aramider.

Det norske forsvaret innførte splintvest fra 1991. Vestene bestod av en aramidvev i 14 lag, med fibre som er fem ganger sterkere en stålfiber av samme dimensjon. Det ville legge 4 kg på stridsutrustningen, men sårbarhetsanalyse fra FFI viste at skader av splintvirkning ville reduseres betraktelig. Vestene var utviklet siden 1985 i nært samarbeid med andre NATO-land.«Ola Soldat blir bedre beskyttet» 

Referanser

Kategori:Rustning